Bekendstelling: Hilux kry ligte chirurgie | Maroela Media
Met die onlangse bekendstelling van die Hilux Dakar het ek gedink dit is hoe die Hilux nog altyd moes gelyk het. En siedaar – Die SRX- en Raider-modelle kry nou deurgaans die nuwe Dakar-sierrooster.
Die SRX-modelle word verder opgeknap met outo-ligte en ŉ 4-luidpsreker-raakskermklankstelsel met Bluetooth en USB wat voorheen slegs in die Raider-model beskikbaar was. Dié stelsel is nou ook met ŉ truratkamera toegerus. SRX-modelle balanseer die skaal tussen werk en ontspan met 17”-sierwiele.
ŉ Reuse pluspunt vir my is die reikafstandverstelbarestuurkolom. Die SRX gebruik Toyota se 2,4 GD-6 viersilinderturbodieselenjin. Dié enjin bied 110 kW en 400 Nm. Daar is ŉ 6-spoed handrat en 6-spoed outo beskikbaar.
Die reeksleidende Raider kry ŉ chroom afwerking om die sierrooster. Die hoofligte is LED-tipes en bied puik beligting en dagligte. Die raakskerminligtingstelsel kry navigasie by en DVD video-vermoë. Dié stelsel het ses luidsprekers. Die Raider se binneruim is nou soos met die Dakar heeltemal swart met ŉ swart dakvoering.
Die Raider is meer ŉ onspanningsvoertuig en lyk dus mooier met 18”- sierwiele en outomatiese klimaatbeheer. Die Raider is met sewe lugsakke toegerus. Die Raider gebruik Toyota se 2,8 GD-6 viersilinderturbodieselenjin. Dié enjin bied 130 kW en 450 Nm in outo, 420 Nm in handrat. Albei ratkaste is sesspoed. Daar is steeds ŉ 4,0 V6 beskikbaar met 175 kW en 376 Nm.
Daar is ŉ paar nutsbakkies bygevoeg oor die drie verskillende bakstyle, enkel, Xtra en dubbelkajuit om hul kliënte beter te dien. Die enkelkajuit kry ŉ 2,4 GD-6 outo SRX en die 2,7VVTi SRX is opgeskort. Die SR wat vloot- en mynkliënte dien met ŉ hoër veiligheidspesifikasie, maar laer toerustingvlak, is uitgebrei met ŉ 2,4 GD-6 handrat 4×2, voorheen slegs beskikbaar in 4×4. Die Xtra-kajuit met outomatiese ratkaste is goed aanvaar deur die mark na sy bekendstelling in 2017, en kry nou ŉ 2,4 GD-6 SRX outo by.
ŉ Splinternuwe reeks word nou bygevoeg. Die intreevlak S-model is ŉ geen fieterjasies Hilux. Die S kry ŉ PVC binneruim met ŉ “J-deck” laaibak met grendel-tipe agterklap met vraghakke.
Staal wiele en swart buffers tref onderskeid tussen die S en ander Hilux-modelle. Twee enjins is beskikbaar, 2,7VVTi met 122 kW en 245 Nm met ŉ vyfspoed handrat, of 2,4 GD-6 met 110 kW en 400 Nm en ŉ sesspoed handrat. Die dubbelkajuit SRX outo was voorheen slegs in outo beskikbaar, maar nou ook met ŉ handrat.
Die onderstelkajuit word nou weer bekendgestel met drie weergawes. 2,0 VVTi 5-spoed handrat werkperd met lugreëling, 2,4 GD-6 vyfspoed handrat werkperd met lugreëling en 2,4 GD-6 sesspoed handrat SRX 4×4.
Inferno Orange wat met die Dakar-reeks bekendgestel is sal nou deur die bank beskikbaar wees. Die reeks word gedek deur ŉ 3 jaar/ 100 000 km waarborg en ŉ nege dienste/ 90 000 km- diensplan is standaard op alle modelle. Kliënte kan dié diensplanne verleng by die handelaar met aankoop van ŉ nuwe Hilux.
Hilux SC 2.4 GD-6 RB SR 6MT (Nuut) R 360 900
Hilux SC 2.4 GD-6 RB SRX 6AT (Nuut) R 391 800
Hilux XC 2.4 GD-6 RB SRX 6AT (Nuut) R 403 000
Hilux DC 2.4 GD-6 RB “S” 6MT (Nuut) R 407 800
Hilux DC 2.4 GD-6 RB SR 6MT (Nuut) R 417 500
Hilux DC 2.4 GD-6 RB SRX 6AT (Nuut) R 446 400
Hilux SC 2.0 VVTi 5MT A/C (Nuut) R 250 500
Hilux SC 2.4 GD-6 5MT A/C (Nuut) R 284 700
Hilux SC 2.4 GD-6 4×4 SRX 6MT (Nuut) R 407 100
Trots om aan die Toyota geloof te behoort, ipv kerk toe gaan, ry ek Sondae bietjie rond in my Fortuner.
Net ‘n gekeurde groepie slaag katkisasie en gaan hemel toe.
Is jy uitverkies?
Net nog een van Toyota se “face lifts”. Beteken ‘n nuwe model is om die draai, koop jy nou sit jy binne ‘n jaar met ‘n “ou” bakkie. Vang die ouens al vir jare met die een om van die laaste paar ontslae te raak.
Al die opheg oor ‘n nuwe grill, truratkamera, bluetooth, USB???
Al hierdie goed is al jare lank die in ander voertuie. Nou in 2018 kom Toyota eers by met dit?? Plaas hulle eerder die bakkie software aanpas dat die hiluxe minder rol. Of laat ek raai Toyota het nog baie ou rekenaar sisteeme wat nie anti rol software upgrades toelaat nie. Komaan Toyota. Die Amaroks het anti roll software en hulle het nie eers ‘n reputasie van rol nie.
Begin al meer na ‘n ford grill lyk
Daai overdone oorhang neus lyk net slegter hoe meer tupperware hul opplak.
Baie dankbaar ek nie deel van die toyota/bloubul/ng kerk kliek nie…..